pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ชาวประมงเฮ หลังรัฐบาลไฟเขียวสินเชื่อประมงหมื่นล้านยุควิกฤติโควิด “คณะกก.ฟื้นฟูประมง”นัดประชุมศุกร์นี้ เตรียมคิกออฟสินเชื่อเดือนหน้า
วันพุธที่ 27 พฤษภาคม 2563
ชาวประมงเฮ หลังรัฐบาลไฟเขียวสินเชื่อประมงหมื่นล้านยุควิกฤติโควิด “คณะกก.ฟื้นฟูประมง”นัดประชุมศุกร์นี้ เตรียมคิกออฟสินเชื่อเดือนหน้า
คณะรัฐมนตรี ไฟเขียวสินเชื่อประมงหมื่นล้านยุควิกฤติโควิด ด้าน “คณะกก.ฟื้นฟูประมง” นัดประชุมศุกร์นี้ เตรียมคิกออฟสินเชื่อเดือนมิถุนายน 2563
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทย แถลงวันนี้ (27พ.ค.) ว่า คณะรัฐมนตรี มีมติเห็นชอบอนุมัติโครงการสินเชื่อเพื่อเสริมสภาพคล่องผู้ประกอบการประมง วงเงินสินเชื่อรวม 10,300 ล้านบาท ตามที่กระทรวงเกษตรและสหกรณ์ เสนอเมื่อวันที่ 26 พ.ค. 63 ซึ่งเป็นโครงการสินเชื่อประมงที่มีเงินมากที่สุดครอบคลุมทั้งประมงพื้นบ้านและประมงพาณิชย์ครั้งแรกของประเทศ และยังเป็นโครงการที่เกิดจากการมีส่วนร่วมมากที่สุดของทุกภาคส่วนภายใต้การทํางานของคณะกรรมการฟื้นฟูและพัฒนาศักยภาพการประมงไทยกับกรมประมงและสมาคมประมงทุกสมาคมโดยจะมีการประชุมคณะกรรมการฟื้นฟูฯในวันศุกร์ที่ 29 พ.ค. นี้ ที่กรมประมงเพื่อซักซ้อมความเข้าใจและเตรียมพร้อมในการคิกออฟเปิดโครงการสินเชื่อเสริมสภาพคล่องประมงทันทีในเดือนมิถุนายน 2563
นายอลงกรณ์ กล่าวว่า จากผลกระทบสงครามการค้าสหรัฐ-จีนและวิกฤติโควิด19 ดร.เฉลิมชัย ศรีอ่อนรัฐมนตรีว่าการกระทรวงเกษตรและสหกรณ์ ได้มอบนโยบายการให้ความช่วยเหลือประมงพาณิชย์และประมงพื้นบ้านเพื่อเสริมสภาพคล่องในการประกอบอาชีพด้วยการจัดหาแหล่งสินเชื่อดอกเบี้ยต่ํา ซึ่งจะช่วยบรรเทาความเดือดร้อนของชาวประมงให้สามารถกลับมาประกอบอาชีพประมงเพื่อให้เกิดความยั่งยืนในอาชีพต่อไป โดยตั้งคณะกรรมการฟื้นฟูและพัฒนาศักยภาพการประมงไทยเป็นกลไกทํางานขับเคลื่อนอย่างเป็นระบบตั้งแต่ปีที่แล้ว และนายจุรินทร์ ลักษณวิศิษฏ์ รองนายกรัฐมนตรี เห็นชอบให้ ดร.เฉลิมชัย ศรีอ่อนรัฐมนตรีเกษตรฯ นําเสนอโครงการสินเชื่อเสริมสภาพคล่องประมง10,300 ล้านบาทให้คณะรัฐมนตรีอนุมัติเมื่อวานนี้
นายอลงกรณ์ กล่าวต่อไปว่า โครงการสินเชื่อเพื่อเสริมสภาพคล่องผู้ประกอบการประมง วงเงินสินเชื่อรวม 10,300 ล้านบาท และกรอบวงเงินงบประมาณในการดําเนินโครงการ จํานวน 2,164.1 ล้านบาท ประกอบด้วย ค่าชดเชยดอกเบี้ย จํานวน 2,163 ล้านบาท ให้ผู้ประกอบการประมงกู้ในอัตราดอกเบี้ยร้อยละ 7 ต่อปี โดยรัฐบาลชดเชยดอกเบี้ยร้อยละ 3 ต่อปี และผู้ประกอบการประมงสมทบร้อยละ 4 ต่อปี เป็นระยะเวลา 7 ปี นับแต่วันที่กู้ แบ่งเป็น (1) ธนาคารออมสิน ให้ผู้ประกอบการประมงที่มีเรือประมงขนาดตั้งแต่ 60 ตันกรอสขึ้นไป วงเงินสินเชื่อ 5,000 ล้านบาท ให้กู้รายละไม่เกิน10ล้านบาทรวมเป็นวงเงินชดเชยดอกเบี้ย จํานวน 1,050 ล้านบาท และ (2) ธ.ก.ส. ให้ผู้ประกอบการประมงที่มีเรือประมงขนาดต่ํากว่า 60 ตันกรอส วงเงินสินเชื่อ 5,300 ล้านบาท ให้กู้รายละไม่เกิน5ล้านบาทรวมเป็นวงเงินชดเชยดอกเบี้ย จํานวน 1,113 ล้านบาท โดยให้ธนาคารออมสิน และ ธ.ก.ส.
รัฐบาลไทย-ข่าวทำเนียบรัฐบาล-สมุนไพร  "ฟ้าทะลายโจร" กับโควิด-19
วันเสาร์ที่ 25 เมษายน 2563
สมุนไพร  "ฟ้าทะลายโจร" กับโควิด-19
ข้อควรปฏิบัติในการรับประทานสมุนไพรฟ้าทะลายโจร
สมุนไพรฟ้าทะลายโจร
-ไม่ควรรับประทานฟ้าทะลายโจรเพื่อป้องกันโควิด-19
-เมื่อมีอาการคล้ายไข้หวัดใหญ่ ได้แก่ มีไข้ ไอ เจ็บคอ ปวดเมื่อยกล้ามเนื้อ ควรกินฟ้าทะลายโจรทันที
-หากอาการไม่ดีขึ้นใน 2 วัน ให้ไปพบแพทย์
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เข้าร่วมพิธีเปิดการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา  (UN Crime Con
วันอังคารที่ 22 มกราคม 2562
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมพิธีเปิดการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา  (UN Crime Con
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมพิธีเปิดการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา (UN Crime Congress) สมัยที่ ๑๔
ในวันอังคารที่ ๒๒ มกราคม ๒๕๖๒ เวลา ๐๙.๐๐ น.
ณ ศูนย์การประชุมสหประชาชาติ กรุงเทพมหานคร
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เข้าร่วมพิธีเปิดการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรม
ทางอาญา (UN Crime Congress) สมัยที่ ๑๔
จัดโดย สํานักงานว่าด้วยยาเสพติดและอาชญากรรมแห่งสหประชาชาติ
( United Nations Office on Drugs and Crimes - UNODC)
โอกาสนี้ ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม ทําหน้าที่เป็นประธาน
การประชุม พร้อมด้วยคณะผู้แทนไทย ประกอบด้วย ผู้แทนกระทรวงยุติธรรม กระทรวงการต่างประเทศ สํานักงานอัยการสูงสุด
และสํานักงานตํารวจแห่งชาติ เข้าร่วมการประชุมดังกล่าว
สําหรับการประชุมครั้งนี้ เป็นการเตรียมความพร้อมสําหรับการประชุมสหประชาชาติว่าด้วยการป้องกันอาชญากรรมและความยุติธรรม
ทางอาญา สมัยที่ ๑๔ ซึ่งกําหนดจัดขึ้นระหว่างวันที่ ๒๐ - ๒๗ เมษายน ๒๕๖๓
ณ นครเกียวโต ประเทศญี่ปุ่น
รัฐบาลไทย-ข่าวทำเนียบรัฐบาล-บีโอไอจัดงานสัมมนา All Korean Executives Need to Know about Doing Business in Thailand
วันพุธที่ 22 มกราคม 2563
บีโอไอจัดงานสัมมนา All Korean Executives Need to Know about Doing Business in Thailand
นายนฤตม์ เทอดสถีรศักดิ์ รองเลขาธิการบีโอไอ กล่าวเปิดและนําเสนอมาตรการส่งเสริมการลงทุนใหม่ ๆ ของบีโอไอในงานสัมมนา All Korean Executives Need to Know about Doing Business in Thailand
วันที่ 22 มกราคม 2563 นายนฤตม์ เทอดสถีรศักดิ์ รองเลขาธิการบีโอไอ กล่าวเปิดและนําเสนอมาตรการส่งเสริมการลงทุนใหม่ ๆ ของบีโอไอในงานสัมมนา All Korean Executives Need to Know about Doing Business in Thailand จัดโดยบีโอไอ ณ โรงแรม เคป ดารา รีสอร์ท พัทยา โดยได้รับเกียรติจาก นายคิม ฮย็อนแทน Director General แห่ง KOTRA Bangkok และนายคิม โดซูน ประธานหอการค้าเกาหลี - ไทย ร่วมกล่าวปาฐกถาด้วย
ทั้งนี้ งานดังกล่าวมีวัตถุประสงค์เพื่อนําเสนอข้อควรรู้สําหรับผู้บริหารเกาหลีในการดําเนินธุรกิจในประเทศไทย
โดยเฉพาะเรื่องข้อควรระวังในการในสิทธิและประโยชน์ด้านอากรนําเข้าเครื่องจักรและวัตถุดิบของบีโอไอ
กฎระเบียบด้านวีซ่าและใบอนุญาตทํางาน รวมถึงความคืบหน้าของโครงการพัฒนาโครงสร้างพื้นฐานในพื้นที่ EEC โดยวิทยากรผู้ทรงคุณวุฒิจากบีโอไอ สํานักงาน EEC หน่วยงานในสังกัดกรมศุลกากร สํานักงานตรวจคนเข้าเมือง และกรมการจัดหางาน
ซึ่งงานนี้ได้รับความสนใจจากผู้ประกอบการเกาหลีในพื้นที่ภาคตะวันออก และสมาชิกหอการค้าเกาหลี - ไทยเข้าร่วมกว่า 160 ราย
รัฐบาลไทย-ข่าวทำเนียบรัฐบาล-กรมศุลกากรชี้แจงข้อเท็จจริงเกี่ยวกับตัวเลขการจัดเก็บภาษีรถยนต์ ปีงบประมาณ 2562
วันศุกร์ที่ 11 ตุลาคม 2562
กรมศุลกากรชี้แจงข้อเท็จจริงเกี่ยวกับตัวเลขการจัดเก็บภาษีรถยนต์ ปีงบประมาณ 2562
ตามที่กรมศุลกากรได้จัดให้มีแถลงข่าวในวันพฤหัสบดีที่ 10 ตุลาคม 2562 ไปแล้วนั้น เนื่องจากมีข้อมูลบางประการที่สื่อมวลชนรับทราบแล้วเกิดความเข้าใจผิด และนําเสนอข่าวคลาดเคลื่อนจากความเป็นจริง โดยมีการเสนอข่าวว่า ในปีงบประมาณ 2562
ตามที่กรมศุลกากรได้จัดให้มีแถลงข่าวในวันพฤหัสบดีที่ 10 ตุลาคม 2562 ไปแล้วนั้น เนื่องจากมีข้อมูลบางประการที่สื่อมวลชนรับทราบแล้วเกิดความเข้าใจผิด และนําเสนอข่าวคลาดเคลื่อนจากความเป็นจริง โดยมีการเสนอข่าวว่า ในปีงบประมาณ 2562 มีการนําเข้ารถยนต์หรู เพิ่มขึ้นจากปีที่ผ่านมาเป็นจํานวนมากถึงร้อยละ 102 ซึ่งทําให้ผู้อ่านมีความเข้าใจที่ไม่ถูกต้องนั้น
กรมศุลกากรขอเรียนชี้แจงข้อเท็จจริงว่า สําหรับข้อมูลที่ถูกต้องนั้น ในปีงบประมาณ 2562 ปริมาณการนําเข้ารถยนต์มีจํานวนทั้งสิ้น 49,806 คัน เพิ่มจากปีงบประมาณ 2561 จํานวน 17,656 คัน โดยมีมูลค่านําเข้า เป็นจํานวน 34,473.98 ล้านบาท หรือเพิ่มขึ้นจากปีงบประมาณ 2561 ร้อยละ 33.49 ทั้งนี้ กรมศุลกากรสามารถจัดเก็บอากรขาเข้ารถยนต์นั่งสําเร็จรูปได้สูงขึ้นกว่าปีที่ผ่านมาร้อยละ 25.4
สําหรับตัวเลขที่สื่อมวลชนบางฉบับนําเสนอในข่าวนั้นเป็นเพียงตัวเลขการจัดเก็บอากรเบื้องต้นของการนําเข้าในช่วงระยะเวลาหนึ่ง ซึ่งไม่ใช่ในรอบปีงบประมาณ 2562 และเป็นการจัดเก็บอากรเฉพาะรายบริษัทเท่านั้น นอกจากนี้ สถิติการนําเข้าที่กรมศุลกากรจัดเก็บสําหรับสินค้าประเภทรถยนต์ซึ่งเป็นการจัดเก็บตามหลักสากลนั้น มิได้มีการแยกประเภทกลุ่มรถยนต์หรูไว้ต่างหาก
รัฐบาลไทย-ข่าวทำเนียบรัฐบาล-นโยบายเร่งด่วนของรัฐบาลด้านการแก้ไขปัญหาทุจริต
วันจันทร์ที่ 5 สิงหาคม 2562
นโยบายเร่งด่วนของรัฐบาลด้านการแก้ไขปัญหาทุจริต
วันจันทร์ที่ 5 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลด้านการแก้ไขปัญหาทุจริตและประพฤติมิชอบในวงราชการทั้งฝ่ายการเมือง และฝ่ายราชการประจํา จะเร่งรัดดําเนินมาตรการทางการเมืองควบคู่ไปกับมาตรการทางกฎหมายเมื่อพบผู้กระทําผิดอย่างเคร่งครัด นําเทคโนโลยีสมัยใหม่มาใช้ในการเฝ้าระวังการทุจริตประพฤติมิชอบอย่างจริงจังและเข้มงวด และเร่งรัดดําเนินการตามขั้นตอนของกฎหมาย เพื่อให้ภาครัฐปลอดการทุจริตและประพฤติมิชอบโดยเร็วที่สุด พร้อมทั้งส่งเสริมให้ภาคสังคม ภาคเอกชน และประชาชน มีส่วนร่วมในการป้องกันและเฝ้าระวัง การทุจริตประพฤติมิชอบ ทั้งนี้ รัฐบาลมุ่งหวังให้ประเทศไทยมีความโปร่งใส ประชาชนมีความเชื่อมั่น และเป็นที่ยอมรับของนานาประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข้อกำหนด ออกตามความในมาตรา ๙
วันอาทิตย์ที่ 14 มิถุนายน 2563
ข้อกําหนด ออกตามความในมาตรา ๙
แห่งพระราชกาหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๑๐)
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว อำนวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบินไทย [กระทรวงการต่างประเทศ]
วันอาทิตย์ที่ 10 พฤษภาคม 2563
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบินไทย [กระทรวงการต่างประเทศ]
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบินไทย
เมื่อวันที่ 10 พฤษภาคม 2563 คนไทยที่ตกค้างในญี่ปุ่น เดินทางกลับประเทศไทยโดยสายการบินไทย เที่ยวบินที่ TG 643 ออกเดินทางจากท่าอากาศยานนาริตะ เดินทางถึงประเทศไทยเวลา 16.30 น.
เที่ยวบินดังกล่าวได้รับอนุญาตให้ทําการบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพของการรองรับผู้ที่เดินทางกลับจากต่างประเทศทั่วโลกต่อวันของรัฐบาลไทย ทั้งนี้ ผู้โดยสารคนไทยที่ขึ้นเที่ยวบินข้างต้นเป็นผู้ที่ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วน กับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทย โดยสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัวด้วยแล้ว
รัฐบาลไทย-ข่าวทำเนียบรัฐบาล-นายกฯ แสดงความเสียใจกับครอบครัวผู้เสียชีวิตดับไฟป่า ขอให้ผู้ปฏิบัติหน้าที่ดับไฟป่าเพิ่มความระมัดระวัง และไม่ประมาท
วันเสาร์ที่ 4 เมษายน 2563
นายกฯ แสดงความเสียใจกับครอบครัวผู้เสียชีวิตดับไฟป่า ขอให้ผู้ปฏิบัติหน้าที่ดับไฟป่าเพิ่มความระมัดระวัง และไม่ประมาท
นายกฯ แสดงความเสียใจกับครอบครัวผู้เสียชีวิตดับไฟป่า ขอให้ผู้ปฏิบัติหน้าที่ดับไฟป่าเพิ่มความระมัดระวัง และไม่ประมาท
วันที่ 4 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจ และให้กําลังใจกับครอบครัวนายเงิน นาหยิ ชาวบ้านตําบลเทอดไท อําเภอแม่ฟ้าหลวง จังหวัดเชียงราย และนางต๊ะนี กิจเจริญพัฒน์ ชาวบ้าน อําเภอจอมทอง จังหวัดเชียงใหม่ อาสาสมัครที่เข้าไปช่วยเหลือเจ้าหน้าที่ดับไฟป่า สั่งการจังหวัดเร่งให้ความช่วยเหลือและเยียวยาครอบครัวผู้เสียชีวิตตามระเบียบราชการ
นายกรัฐมนตรีขอผู้ปฏิบัติหน้าที่รวมถึงจิตอาสาใช้ความระมัดระวังและไม่ประมาทในการเข้าพื้นที่ดับไฟป่า รวมทั้งขอให้ทุกภาคส่วนปฏิบัติงานอย่างเข้มแข็งเพื่อประชาชน เน้นสร้างการรับรู้ สร้างความเข้าใจ และใช้มาตรการทางกฎหมายควบคู่กันไป เพราะสร้างการรับรู้เพียงอย่างเดียวไม่สามารถเปลี่ยนแปลงวิถีชีวิตของชาวบ้านได้ ต้องใช้มาตรการทางกฎหมายทําให้เกิดความเกรงกลัวและไม่กล้ากระทําอีก
สําหรับการแก้ไขปัญหาไฟป่า นอกจากความร่วมมือจากทุกภาคส่วนของจังหวัดแล้ว ยังได้รับการสนับสนุนจากรัฐบาลโดยกระทรวงทรัพยากรธรรมชาติและสิ่งแวดล้อม กระทรวงมหาดไทย และกองทัพ ส่งอากาศยาน พร้อมเจ้าหน้าที่ชุดปฏิบัติการ ขึ้นไปปฏิบัติภารกิจดับไฟป่า สามารถควบคุมการลุกลามของไฟไม่ให้ขยายวงกว้างได้แล้วในเบื้องต้น
รัฐบาลไทย-ข่าวทำเนียบรัฐบาล-ครม.เห็นชอบแต่งตั้งรองเลขาธิการคณะกรรมการการอุดมศึกษา และตั้งมหาวิทยาลัยซีเอ็มเคแอล (CMKL University) ในประเทศไทย
วันพุธที่ 25 ตุลาคม 2560
ครม.เห็นชอบแต่งตั้งรองเลขาธิการคณะกรรมการการอุดมศึกษา และตั้งมหาวิทยาลัยซีเอ็มเคแอล (CMKL University) ในประเทศไทย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยมติคณะรัฐมนตรี เมื่อวันที่ 24 ตุลาคม 2560 ในส่วนที่เกี่ยวข้องกับกระทรวงศึกษาธิการ 2 เรื่อง
คือ รับโอนรศ.ประวิต เอราวรรณ์และแต่งตั้งให้ดํารงตําแหน่งรองเลขาธิการคณะกรรมการการอุดมศึกษา และเห็นชอบให้มหาวิทยาลัยคาร์เนกีเมลลอน [Carnegie Mellon University (CMU)] เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKLUniversity)
● แต่งตั้งรศ.ประวิต เอราวรรณ์เป็นรองเลขาธิการคณะกรรมการการอุดมศึกษา
คณะรัฐมนตรีมีมติอนุมัติตามที่กระทรวงศึกษาธิการเสนอ รับโอนรศ.ประวิต เอราวรรณ์ข้าราชการพลเรือนในสถาบันอุดมศึกษา ตําแหน่งรองศาสตราจารย์ สังกัดคณะศึกษาศาสตร์ มหาวิทยาลัยมหาสารคาม มาเป็นข้าราชการพลเรือนสามัญ และแต่งตั้งให้ดํารงตําแหน่งรองเลขาธิการคณะกรรมการการอุดมศึกษา(นักบริหาร ระดับสูง) สํานักงานคณะกรรมการการอุดมศึกษา ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
●เห็นชอบให้สถาบันอุดมศึกษาที่มีศักยภาพสูงจากต่างประเทศจัดการศึกษาในประเทศไทย
คณะรัฐมนตรีมีมติเห็นชอบให้มหาวิทยาลัยคาร์เนกีเมลลอน [Carnegie Mellon University (CMU)]เข้ามาจัดการศึกษาในประเทศไทย ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในรูปแบบสถาบันร่วม (Joint Institute)ภายใต้ชื่อมหาวิทยาลัยซีเอ็มเคแอล (CMKL University)(มีกําหนดการรับสมัครนักศึกษาระหว่างวันที่ 26 ตุลาคม 2560 – 15 ธันวาคม 2560) โดยมีสาระสําคัญ ดังนี้
ศธ.รายงานว่า
1. คณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (ศพอต.) ในการประชุมครั้งที่ 3/2560 เมื่อวันที่ 17 ตุลาคม 2560 ได้อนุมัติให้มหาวิทยาลัยคาร์เนกีเมลลอน [Carnegie Mellon University (CMU)] เข้ามาจัดการศึกษาในประเทศไทยร่วมกับ สจล. ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKLUniversity) ได้ตามหลักเกณฑ์ รูปแบบ วิธีการ และเงื่อนไขในการดําเนินการจัดการศึกษาของสถาบันอุดมศึกษาที่มีศักยภาพสูงจากต่างประเทศ
สําหรับการจัดการศึกษาของสถาบัน จะเป็นความร่วมมือระหว่าง CMU และ สจล.ดังนี้
ใช้แนวทางการจัดการศึกษาของ CMU เป็นหลักตั้งแต่ระบบการรับนักศึกษา การจัดการเรียนการสอน การกํากับดูแลงานวิจัยรวมถึงการกําหนดเกณฑ์การสําเร็จการศึกษา นักศึกษาอาจจะต้องไปศึกษาบางส่วนในสหรัฐอเมริกา
การเรียนการสอนในประเทศไทยจะใช้คณาจารย์จาก CMU ซึ่งมาทําวิจัยในประเทศไทยหรือผ่านระบบการเรียนการสอนทางไกลร่วมกับคณาจารย์ของไทยที่ได้ผ่านการรับรองจาก CMU โดยจะต้องไปร่วมจัดการศึกษาและทําวิจัยกับคณาจารย์ของ CMU ในสหรัฐอเมริกาจนได้รับการรับรอง
การกํากับดูแลด้านการวิจัยจะดําเนินการผ่านคณะกรรมการที่ปรึกษาซึ่งประกอบด้วยคณาจารย์ของ CMU และภาคเอกชนผู้สนับสนุนโครงการ
กระบวนการรับนักศึกษาCMU จะเป็นหน่วยงานหลักที่ดูแลในเรื่องของการรับนักศึกษาโดยใช้เกณฑ์และมาตรฐานเดียวกับในสหรัฐอเมริกา นักศึกษาที่สําเร็จการศึกษาจะได้รับปริญญาจาก CMU
รัฐบาลไทย-ข่าวทำเนียบรัฐบาล-ภารกิจ รมว.ศธ. ที่ฟุกุโอกะ ญี่ปุ่น
วันพุธที่ 18 เมษายน 2561
ภารกิจ รมว.ศธ. ที่ฟุกุโอกะ ญี่ปุ่น
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ประกอบด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ เดินทางไปเยือนจังหวัดฟุกุโอกะ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ประกอบด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการเดินทางไปเยือนจังหวัดฟุกุโอกะ ตามคําเชิญของประธานสภาจังหวัดฟุกุโอกะ เมื่อวันที่ 12 เมษายน 2561
ในโอกาสนี้ ได้หารือข้อราชการกับนาย Akira Higuchi ประธานสภาจังหวัดฟุกุโอกะ และนาย Hiroshi Ogawa ผู้ว่าราชการจังหวัดฟุกุโอกะ
รมว. ศึกษาธิการได้กล่าวขอบคุณสภาจังหวัดฟุกุโอกะ ที่เชิญคณะผู้แทนไทยมาเยือนในครั้งนี้ รวมทั้งได้ประสานงานเพื่อให้ได้เข้าพบรัฐมนตรีว่าการกระทรวงศึกษาธิการของญี่ปุ่นด้วย ในอนาคตอันใกล้นี้จะมีสถานกงสุลใหญ่ไทย ณ ฟุกุโอกะ การแลกเปลี่ยนความร่วมมือระหว่างกันก็จะเพิ่มมากยิ่งขึ้นตามลําดับ
รมว. ศึกษาธิการ ได้กล่าวถึงการดูงานที่ KOSEN โตเกียว ทําให้ได้รับทราบถึงข้อมูล วิสัยทัศน์ และภารกิจที่แท้จริงของ KOSEN และประสงค์จะให้ KOSEN ไปเปิดสาขาในประเทศไทยด้วย สําหรับความร่วมมือโครงการโรงเรียนพี่โรงเรียนน้องกับฟุกุโอกะ ก็ขอให้ขยายเพิ่มมากขึ้นจากเดิมที่ทําอยู่กับกรุงเทพมหานคร โดยให้เพิ่มจํานวนโรงเรียนของกระทรวงศึกษาธิการด้วย
นาย Akira Higuchi ประธานสภาจังหวัดฟุกุโอกะกล่าวว่า ในจังหวัดฟุกุโอกะมี KOSEN 3 แห่ง และจะเรียนเชิญรัฐมนตรีว่าการกระทรวงศึกษาธิการไปเยี่ยมในโอกาสที่เหมาะสม สําหรับโครงการแลกเปลี่ยนนักเรียนมัธยมปลาย ขณะนี้มีนักเรียนไทยมาที่ฟุกุโอกะแล้วประมาณ 4 พันคน ทั้งนี้ขอให้ฝ่ายไทยสนับสนุนการจัดตั้งสํานักงานการท่องเที่ยวแห่งประเทศไทยในฟุกุโอกะในโอกาสต่อไป
นาย Hiroshi Ogawa ผู้ว่าราชการจังหวัดฟุกุโอกะได้กล่าวขอบคุณรัฐมนตรีว่าการกระทรวงศึกษาธิการของไทยที่ได้สนับสนุนการจัดตั้งสถานกงสุลใหญ่ ณ ฟุกุโอกะ นับเป็นประวัติศาสตร์หน้าใหม่อย่างแท้จริง ความสัมพันธ์ทางการทูตไทยและญี่ปุ่นได้ครบรอบ 130 ปี เมื่อปี 2560 หวังว่าจะมีการสานสัมพันธ์กันต่อไปในทุกด้านรวมถึงการแลกเปลี่ยนเยาวชน บุคลากร และศิลปวัฒนธรรม ทั้งในระดับท้องถิ่นและระดับประเทศ และขอเชิญชวนให้นักเรียนไทยเรียนภาษาญี่ปุ่นมากขึ้น
รมว. ศึกษาธิการ กล่าวสนับสนุนโครงการแลกเปลี่ยนนักเรียนระหว่างสองประเทศ โดยจะเพิ่มจํานวนนักเรียนไทยให้มากขึ้น ขณะนี้มีคนไทยเดินทางไปฟุกุโอกะปีละประมาณ 5 หมื่นคน หากมีการแลกเปลี่ยนนักเรียนกันมากขึ้น ก็จะสามารถเพิ่มจํานวนคนมาฟุกุโอกะเพิ่มขึ้น นอกเหนือไปจากเมืองอื่นๆ ที่คนไทยนิยมไปเที่ยว เช่น โตเกียว ฮอกไกโด โอซากา ฯลฯ
และขอยืนยันว่ารัฐบาลไทย ให้ความสําคัญกับประเทศญี่ปุ่น ในการพัฒนาความร่วมมือระหว่างกันทั้งด้านเศรษฐกิจ การค้า และสังคม โดยเฉพาะด้านการศึกษา
Written byนงศิลินี โมสิกะ
Photo Creditนงศิลินี โมสิกะ
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-“บิ๊กบี้” กำชับทุกหน่วยยึดนโยบาย Zero tolerance ลดช่องว่าง ขรก. เรียกรับผลประโยชน์
วันอังคารที่ 2 พฤษภาคม 2560
“บิ๊กบี้” กําชับทุกหน่วยยึดนโยบาย Zero tolerance ลดช่องว่าง ขรก. เรียกรับผลประโยชน์
รมว.แรงงาน กําชับทุกหน่วยเร่งขยายผล ให้บริการประชาชนด้วยระบบ E - Service และ Self Service ให้ครอบคลุมทั่วถึง ลดช่องว่างการทุจริตเรียกรับผลประโยชน์จาก ขรก.และเจ้าหน้าที่ พร้อมส่งเสริมคุณธรรม จริยธรรมให้ปฏิบัติงานตาม พ.ร.บ.อํานวยความสะดวกอย่างเคร่งครัด
นายสุทธิ สุโกศล ผู้ตรวจราชการกระทรวงแรงงาน ในฐานะหัวหน้าชุดปฏิบัติการข่าวสารกระทรวงแรงงาน เปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงาน ได้ให้ความสําคัญกับวาระการปฏิรูปแรงงาน 8+1 โดยเฉพาะการป้องกันและแก้ไขปัญหาการค้ามนุษย์ด้านแรงงาน ซึ่งอาจมีช่องว่างนําไปสู่กระบวนการทุจริตคอร์รัปชั่นของเจ้าหน้าที่ได้ โดยได้กําชับให้ทุกหน่วยงานยึดนโยบาย Zero tolerance (No Corruption/No Illegal Migrant Worker/No Labour Exploitation/No Child Labour)พร้อมเร่งยกระดับสภาพการจ้างแรงงานให้ไปสู่มาตรฐานสากล และเร่งขยายนําการใช้แรงงานที่ดี (Good Labour Practice : GLP) และมาตรฐานแรงงานไทย (Thai Labour Standard : TLS) มาใช้ในทุกสถานประกอบกิจการ รวมทั้งการบังคับใช้กฎหมายอย่างจริงจังเพื่อให้เป็นที่ยอมรับในระดับนานาชาติ
นายสุทธิ กล่าวเพิ่มเติมว่า รัฐมนตรีว่าการกระทรวงแรงงาน ยังได้ให้ทุกหน่วยงานในกระทรวงแรงงานนําระบบ IT และ e - Service มาใช้ในการบริการประชาชนให้ครอบคลุมมากขึ้น โดยให้ยกระดับไปสู่ Self Service เพื่อลดการติดต่อกับเจ้าหน้าที่และลดช่องว่างในการทุจริตเรียกรับผลประโยชน์อีกด้วยทั้งนี้ เป็นไปตามนโยบาย Zero Corruption ของรัฐบาลที่ต้องการให้ทุกส่วนราชการปราศจากการทุจริตคอรัปชั่นทุกรูปแบบและหมดไปจากสังคมไทย โดยให้วางระบบการตรวจสอบกําหนดระเบียบหลักเกณฑ์ที่ชัดเจน นอกจากนี้ ยังเสริมสรางบุคลากรใหมีธรรมาภิบาลเพื่อปองกันและลดความเสี่ยงในการเกิดทุจริตโดยการฝกอบรม การปลูกจิตสํานึกการตอตานการทุจริตประพฤติมิชอบ เพิ่มชองทางการเผยแพรขอมูลขาวสารเพื่อสรางการรับรู การเสริมสรางจิตสํานึก สงเสริมคุณธรรม จริยธรรม วินัย และธรรมาภิบาลสําหรับบุคลากร และกํากับดูแล ใหบุคลากรปฏิบัติงานตามพระราชบัญญัติอํานวยความสะดวกโดยเครงครัด
ทั้งนี้ หากพบเบาะแสหรือพฤติกรรมไม่เหมาะสมของข้าราชการและเจ้าหน้าที่ สามารถแจ้งไปได้ที่ศูนย์ปฏิบัติการต่อต้านการทุจริตกระทรวงแรงงาน โทรศัพท์ 0 2232 1003 ภายในวันและเวลาราชการ
-----------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
2 พฤษภาคม 2560
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีปลูกหน่อต้นพระศรีมหาโพธิ์ จากเมืองอนุราธปุระ สาธารณรัฐสังคมนิยมประชาธิปไตยศรีลังกา ณ วัดวชิรธรรมาราม จังหวัดพระนครศรีอยุธยา
วันอังคารที่ 19 กุมภาพันธ์ 2562
นายกรัฐมนตรี เป็นประธานในพิธีปลูกหน่อต้นพระศรีมหาโพธิ์ จากเมืองอนุราธปุระ สาธารณรัฐสังคมนิยมประชาธิปไตยศรีลังกา ณ วัดวชิรธรรมาราม จังหวัดพระนครศรีอยุธยา
นายกรัฐมนตรี เป็นประธานในพิธีปลูกหน่อต้นพระศรีมหาโพธิ์ จากเมืองอนุราธปุระ สาธารณรัฐสังคมนิยมประชาธิปไตยศรีลังกา ณ วัดวชิรธรรมาราม จังหวัดพระนครศรีอยุธยา
วันนี้ (19 ก.พ. 62) เวลา 08.45 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีปลูกหน่อต้นพระศรีมหาโพธิ์ จากเมืองอนุราธปุระ สาธารณรัฐสังคมนิยมประชาธิปไตยศรีลังกา ณ วัดวชิรธรรมาราม จังหวัดพระนครศรีอยุธยา สรุปสาระสําคัญดังนี้
พลเอก ประยุทธ์ จันทร์โอชา นายกรัฐมนตรีและภริยา นายสุวพันธ์ ตันยุวรรธนะ รัฐมนตรีประจําสํานักนายกรัฐมนตรี นายกามินี ชยวิกรมะ เปเรรา รัฐมนตรีว่าการกระทรวงพุทธศาสนาและการพัฒนาจังหวัดวายามบาและภริยา พร้อมด้วยคณะ เข้าร่วมพิธีปลูกหน่อต้นพระศรีมหาโพธิ์ จากเมืองอนุราธปุระ สาธารณรัฐสังคมนิยมประชาธิปไตยศรีลังกา ซึ่งเป็นต้นพระศรีมหาโพธิ์ที่มีอายุยืนยาวที่สุดที่สืบสายพันธุ์จากต้นพระศรีมหาโพธิ์ต้นที่หนึ่งที่พระพุทธเจ้าประทับอยู่ขณะตรัสรู้ที่เมืองพุทธคยา ประเทศอินเดีย
โอกาสนี้นายกรัฐมนตรีได้กล่าวแสดงความขอบคุณนายกามินี ชยวิกรมะ เปเรรา รัฐมนตรีว่าการกระทรวงพุทธศาสนาและการพัฒนาจังหวัดวายามบา ที่เดินทางมาเยือนประเทศไทยในฐานะผู้แทนพิเศษของนายไมตรีปาละ สิริเสนา ประธานาธิบดีแห่งสาธารณรัฐสังคมนิยมประชาธิปไตยศรีลังกา เพื่อมอบหน่อต้นพระศรีมหาโพธิ์ให้แก่รัฐบาลไทย นับเป็นสิ่งที่เป็นสิริมงคลและมีความสําคัญต่อจิตใจของชาวไทยและพุทธศาสนิกชนอย่างยิ่ง อีกทั้งเป็นของขวัญล้ําค่าจากศรีลังกาซึ่งเป็น “มิตรประเทศที่รักและใกล้ชิด” มอบให้เพื่อน้อมรําลึกและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลแด่สมเด็จพระเจ้าอยู่หัว ตลอดจนเพื่อความผาสุกและมั่งคั่งของประเทศและประชาชนชาวไทย การที่เราได้อัญเชิญหน่อต้นพระศรีมหาโพธิ์และทําพิธีประดิษฐานรวมทั้งสมโภชในวันนี้ จึงเป็นสัญลักษณ์ของความสัมพันธ์ที่แน่นแฟ้น ยั่งยืน และเป็นสิริมงคลระหว่างไทยและศรีลังกาตลอดไป
นายกรัฐมนตรีมีความยินดีที่ตลอดระยะเวลา 64 ปีของความสัมพันธ์ทางการทูตระหว่างไทยกับศรีลังกา ทั้งสองฝ่ายมีความร่วมมือในหลากหลายมิติ ทั้งทางการเมือง เศรษฐกิจ สังคม โดยมีจุดเด่นในด้านศาสนาและวัฒนธรรมที่ยืนยาวมานานก่อนหน้านี้หลายศตวรรษเป็นพื้นฐานที่แข็งแกร่งและส่งเสริมให้ความร่วมมือในทุกด้านเจริญรุ่งเรือง มีการติดต่อระหว่างกันโดยเฉพาะ
ในระหว่างประชาชนด้วยกันที่เข้าใจและผูกพันกันอย่างแนบแน่น
ในโอกาสการประกอบพิธีประดิษฐานและสมโภชหน่อโพธิ์ต้นพระศรีมหาโพธิ์จากเมืองอนุราธปุระในวันนี้ ซึ่งตรงกับวันมาฆบูชา นายกรัฐมนตรีขอให้ทุกคนน้อมรําลึกถึงพระพุทธคุณ พระเมตตาธิคุณ และพระบริสุทธิคุณของสมเด็จพระสัมมาสัมพุทธเจ้า และน้อมนําคําสั่งสอนของสมเด็จพระสัมมาสัมพุทธเจ้า มาเป็นแนวทางในการดํารงชีวิต ปฏิบัติตนเป็นคนดีของสังคมไทยและสังคมโลกต่อไป พร้อมทั้งขออนุโมทนาในกุศลจิตของรัฐบาลศรีลังกา ตลอดจนประชาชนชาวศรีลังกาที่ได้มีมุทิตาจิตในการมอบหน่อต้นพระศรีมหาโพธิ์ในครั้งนี้ประสบความสุข เจริญในธรรม และมีความสําเร็จรุ่งเรืองในกิจวัตรการงานต่าง ๆ รวมทั้งเพื่อความสัมพันธ์ที่แน่นแฟ้นและยั่งยืนระหว่างไทยและศรีลังกาตลอดไป
รัฐบาลไทย-ข่าวทำเนียบรัฐบาล-สมอ. เตือนเล่ห์ร้านค้า ฉวยโอกาสขายสินค้าที่ไม่ได้ มอก. ในภาวะวิกฤตภาคใต้ หวั่นผู้ประกอบการ ประชาชนตกเป็นเหยื่อจากสินค้าที่ไม่ได้มาตรฐาน
วันอังคารที่ 7 กุมภาพันธ์ 2560
สมอ. เตือนเล่ห์ร้านค้า ฉวยโอกาสขายสินค้าที่ไม่ได้ มอก. ในภาวะวิกฤตภาคใต้ หวั่นผู้ประกอบการ ประชาชนตกเป็นเหยื่อจากสินค้าที่ไม่ได้มาตรฐาน
สํานักงานมาตรฐานผลิตภัณฑ์อุตสาหกรรม เตือนเล่ห์ร้านค้า ฉวยโอกาสขายสินค้าที่ไม่ได้ มอก. ในภาวะวิกฤตภาคใต้ หวั่นผู้ประกอบการ ประชาชนตกเป็นเหยื่อจากสินค้าที่ไม่ได้มาตรฐาน